Kauko Räsänen

Kauko Kalervo Räsänen (23. helmikuuta 1926 Suistamo – 10. syyskuuta 2015 Espoo) oli suomalainen kuvanveistäjä.

 Elämä 
Laatokan Karjalan Suistamossa Loimolan kylässä syntynyt Räsänen opiskeli Suomen Taideakatemian koulussa vuosina 1946–1950. Hänet tunnetaan mitaleista ja suurikokoisista, toisinaan reliefimuotoisista veistoksista. Räsäsen tunnetuimpia töitä ovat Enkeli (1960) Lappeenrannassa, Espoon valtuustotalon ovet ja reliefit, Veikkauksen 50-vuotismonumentti Kautta aikain (1990) sekä Äiti-Karjala, Karjalaan jääneiden sankarivainajien monumentti (1993).Artists.fi(teoskuvia)  — Enkeli oli alun perin toimittaja Kalevi Löfgrenin hautamuistomerkki, mutta teos poistettiin Ristikankaan hautausmaalta ”sopimattomana” ja siirrettiin sittemmin Lauritsalan keskuspuistoon.

Räsänen osallistui Ars 61-näyttelyyn teoksillaan Palava pensas ja Kuparikonstruktio.

Räsäselle myönnettiin Pro Finlandia -mitali vuonna 1963. Vuosina 1979–1984 Räsänen toimi taiteilijaprofessorina. Räsäsen ateljeesta Espoon Soukassa on kasvanut viiden ateljeen ryväs, josta vuokrataan tiloja nuorille taiteilijoille.Kauko Räsäsen Ateljeetalosäätiö.

Räsänen oli kahdesti naimisissa ja kasvatti kymmenen lasta. Ensimmäinen puoliso taidemaalari Anna Räsänen (o.s. Alanko) kuoli vuonna 1969. Toisesta puolisostaan, kampaaja Kaija Räsäsestä (o.s. Hämäläinen), hän erosi vuonna 2000. Räsäselle myönnettiin valtion taiteilijaeläke vuonna 1986. Hän kuoli 89-vuotiaana syyskuussa 2015.Kuolleita. Helsingin Sanomat 20.9.2015, s. C 29.

 Kuvia julkisista teoksista 

 Lähteet 

Kirjallisuutta


Aiheesta muualla
 Kauko Räsäsen muistokirjoitus Helsingin Sanomissa.


Luokka:Suomalaiset kuvanveistäjät
Luokka:Pro Finlandia -palkitut
Luokka:Vuonna 1926 syntyneet
Luokka:Vuonna 2015 kuolleet